Mūro Strėvininkų pagrindinė mokykla

Kaišiadorių rajono Mūro Strėvininkų pagrindinė mokykla – dieninė, savarankiško mokymosi bendrojo lavinimo mokykla Kaišiadorių raj., Mūro Strėvininkuose, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190595374. Steigėjas Kaišiadorių rajono savivaldybės taryba.

1862 m. įsteigta pradinė mokykla, 1950–1986 m. septynmetė, aštuonmetė, vėliau – pagrindinė mokykla.

Istorija 

1903 m. Žiežmarių valsčiuje mokyklos buvo Žiežmariuose ir Mūro Strėvininkuose. Pastaroji buvo skirta valsčiaus daliai, kurioje gyveno 3242 katalikai, 402 sentikiai (dekumente vadinami raskolininkais), 33 pravoslavai. Netoli Mūro Strėvininkų, Bačkonyse 1910 m. įsikūrė slapta mokykla, kurioje mokėsi 10 vaikų. Daraktorius užsidirbdavo apie 20-50 kapeikų per mokymosi laiką (žiemos sezoną). 

2003 m. prijungta Liutonių pradinė mokykla. Nuo 2014 m. birželio 30 d. Mūro Strėvininkų pagrindinė mokykla baigė savo veiklą kaip juridinis asmuo ir išregistruota iš Juridinių asmenų registro.

Direktoriai 
 Birutė Mučinskienė

Nuorodos 
 Mokyklos svetainė 

Buvusios Kaišiadorių rajono savivaldybės mokyklos
Mūro Strėvininkai